Lisa 2

28.01.2021 sõlmitud

sõidukite registreerimiseelse tehnonõuetele vastavuse

kontrolli teostamise ja andmete töötlemise lepingu nr 3.2-5/21/337-1 juurde

**SÕIDUKITE REGISTREERIMISEELSE TEHNONÕUETELE VASTAVUSE KONTROLLI TEOSTAMISE JA ANDMETE TÖÖTLEMISE LEPINGU
nr 3.2-5/21/337-1 MUUTMINE**

19.04.2024

**Transpordiamet**, registrikoodiga 70001490, aadressiga Valge 4, 11413 Tallinn, mida esindab Transpordiameti sõidukite tehnoosakonna juhataja Jürgo Vahtra, kes tegutseb peadirektori 11.05.2023 käskkirja nr 1.1-1/23/79 alusel,

ja

**OÜ AD Consult**, registrikoodiga 12618610, aadressiga Nooruse tn 22, Tabasalu alevik, Harku vald, 76901 Harju maakond (edaspidi **Teostaja**), mida esindab juhatuse liige Aldo Dapon, kes tegutseb põhikirja alusel,

vahel on sõlmitud 28.01.2021 sõidukite registreerimiseelse tehnonõuetele vastavuse kontrolli teostamise ja andmete töötlemise leping nr 3.2-5/21/337-1 (edaspidi **Leping**).

Võttes arvesse, et:

1. Lepingu punkti 8.1. kohaselt saab Lepingut muuta poolte kokkuleppel, Lepingu muudatused, mis ei ole vormistatud Lepinguga samas vormis, on tühised ning Lepingu muudatused tuleb vormistada Lepingu lisana.;
2. Lepingu punkti 4.4. kohaselt peab Teostaja omama Sõidukite valmistajatehasega sõlmitud ametlikku lepingut või ametliku maaletooja volitust, mis annab õiguse Sõidukite müügiks Eestis.;
3. Teostaja esitas Transpordiametile avalduse (registreeritud Transpordiameti dokumendihaldussüsteemis 01.04.2024 numbriga 11.2-7/24/9176-1) Lepingu punkti 2.2. muutmiseks. Teostaja soovib Lepingu punkti 2.2. lisada õiguse teostada Ülevaatust esmakordselt kasutusele võetavatele M1-kategooria DETHLEFFS sõidukitele. Lisaks avaldas Teostaja soovi lisada Lepingu punkti 2.2. õigus teostada Ülevaatust esmakordselt kasutusele võetavatele O2-kategooria DETHLEFFS sõidukitele.;
4. 31.03.2021 muudatuse punktiga 1. muudeti Lepingu punkti 2.2. sõnastust järgmiselt: „*Teostaja võib teostada Ülevaatust esmakordselt kasutusele võetavatele M1-kategooria „% FRANKIA”, M1-kategooria „% KABE”, O1- ja O2-kategooria KABE, M1-kategooria „% MCLOUIS”, M1-kategooria „% MOBILVETTA”, M1-kategooria „% MOBILVETTA DESIGN” ning M1-kategooria „% ROLLER TEAM” sõidukitele (edaspidi* ***Sõiduk****).*“.;
5. Lepingu punktis 11.3. on märgitud: „*Pooltevahelised Lepinguga seonduvad teated peavad olema Lepinguga samas vormis, välja arvatud Lepingus otseselt sätestatud juhtudel või juhul, kui need on informatiivse iseloomuga, millel ei ole õiguslikke tagajärgi. Transpordiamet võib edastada Ülevaatusega seonduvat informatsiooni, sealhulgas Ülevaatust puudutavaid juhendeid või soovitusi punktis 11.2 nimetatud elektronposti aadressile e-kirjaga. Nimetatud e-kiri loetakse Teostaja poolt kättetoimetatuks selle saatmisele järgnevaks tööpäevaks.*“.;
6. Lepingu punktis 12.1. on märgitud: „*Transpordiameti poolt: Rait Parve, e-post: rait.parve@mnt.ee, telefon 620 1343, Jürgo Vahtra, e-post: jurgo.vahtra@mnt.ee, telefon 620 1251.*“.

Lähtudes eeltoodust, lepivad Transpordiamet ja Teostaja kokku alljärgnevas:

1. Muuta Lepingu punkti 2.2. ning sõnastada see uues redaktsioonis alljärgnevalt:

„2.2. Teostaja võib teostada Ülevaatust esmakordselt kasutusele võetavatele
M1-kategooria „% FRANKIA”,

M1-kategooria „% KABE”,

O1- ja O2-kategooria KABE,

M1-kategooria „% MCLOUIS”,

M1-kategooria „% MOBILVETTA”,

M1-kategooria „% MOBILVETTA DESIGN”,

M1-kategooria „% ROLLER TEAM”,

M1-kategooria „% DETHLEFFS“ ning

M1- ja O2-kategooria DETHLEFFS sõidukitele (edaspidi **Sõiduk**).“.

1. Muuta Lepingu punkti 11.3. ning sõnastada see uues redaktsioonis alljärgnevalt:

„11.3. Pooltevahelised Lepinguga seonduvad teated peavad olema Lepinguga samas vormis, välja arvatud juhul, kui need on informatiivse iseloomuga, millel ei ole õiguslikke tagajärgi. Transpordiamet võib edastada Ülevaatusega seonduvat informatsiooni, sealhulgas Ülevaatust puudutavaid juhendeid või soovitusi punktis 12.2. nimetatud elektronposti aadressile e-kirjaga. Nimetatud e-kiri loetakse Teostaja poolt kättesaaduks selle saatmisele järgnevaks tööpäevaks.“.

1. Muuta Lepingu punkti 12.1. ning sõnastada see uues redaktsioonis alljärgnevalt:

„12.1. Transpordiameti poolt:

Riina Samelselg, e-post: info@transpordiamet.ee, telefon +372 620 1200.“.

1. Lepingu muudatus on sõlmitud elektroonilises vormis eesti keeles. Lepingu muudatus jõustub kolmandal päeval pärast selle avaldamist.
2. Lepingu muudatuse jõustumisest muutub kehtetuks Lepingu nr 3.2-5/21/337-1 31.03.2021 sõlmitud lisa 1.
3. 28.01.2021 sõlmitud Lepingu nr 3.2-5/21/337-1 juures on üks kehtiv lisa, mis on käesolev lisa 2.
4. Poolte rekvisiidid ja allkirjad:

 **Transpordiamet** **OÜ AD Consult**

 Registrikood: 70001490 Registrikood: 12618610

 Asukoht: Valge 4 Asukoht: Nooruse tn 22, Tabasalu alevik,

 11413 Tallinn Harku vald, 76901 Harju maakond

 Telefon: +372 620 1200 Telefon: +372 508 4767
E-post: info@transpordiamet.ee E-post: aldo@motorhome.ee

 \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

 */digitaalselt allkirjastatud/ /digitaalselt allkirjastatud/*